གཞི་རིམ་བར་མའི་ཚན་རིག་བསླབ་གཞིའི་ནང་དོན་དང་ཁྱབ་ཚད་ནི།སློབ་མའི་ལོ་ཚད་དང་ཤེས་རྟོགས་ཀྱི་གནས་ཚད།དངོས་ཡོད་འཚོ་བའི་ཁྲོད་བཀོལ་སྤྱོད་ཀྱི་རིན་ཐང་བཅས་གཞི་རྩར་བཟུང་ནས་གཏན་འབེབས་བྱ་དགོས་པ་མ་ཟད།སློབ་མ་ཚོའི་མཚར་སེམས་དང༌།གསར་གཏོད་ཀྱི་བསམ་བློ།ཁོར་ཡུག་དང་འབྲེལ་འདྲིས་བཅས་ལྷན་སྐྱེས་ཀྱི་ཁྱད་ནུས་གོང་ནས་གོང་དུ་སྤེལ་བའི་དམིགས་ཡུལ་དམ་འཛིན་བྱ་དགོས།དེ་ཡང་འཛིན་གྲྭ་ནངསློབ་ཚན་འཆད་འཁྲིད་ཙམ་མ་ཡིན་པར་ཚོད་ལྟ་དང་ལག་ལེན་དངོས་བརྒྱུད་དེ་རང་སྟོབས་ཀྱི་ནུས་པ་སྐྱེད་སྲིང་བྱས་ནས་སྤྲོ་སྣང་སྤེལ་བ་དང་གང་བསླབ་རྣམས་རང་རྒྱུད་ལ་འཇགས་ཐབས་བྱེད་དགོས།